Ruslanas Alechno
Ruslanas Fiodorovičius Alechno (rus. Руслан Фёдорович Алехно, blrs. Руслан Фёдаравіч Аляхно; g. 1981 m. spalio 14 d. Babruiske, Baltarusijos TSR, TSRS, dabar Baltarusija) – Rusijos ir Baltarusijos dainininkas, labiausiai išpopuliarėjęs po pergalės realybės šou Narodnyj Artist-2 (rus. Народный Артист-2). 2005 metais išleido debiutinį albumą „Rano ili pozdno“ (Рано или поздно). 2008 m. atstovavo Baltarusijai Eurovizijos dainų konkurse. Su daina „Hasta la Vista“ pusfinalyje surinko 27 taškus ir užėmė 17 vietą.